PMIndiaData/PMIndiaSum huggingface dataset:
মকোক থোংবা সাইন্স ইন্সতিত্যুসনশিংগা উন্নখিবগী মতাংদা প্রধান মন্ত্রীনা ত্বিত তৌখ্রে

সেন্ত্রেল্লী ফন্দেদ তেক্নিকেল ইন্সতিত্যুসনশিংগী দাইরেক্তর ১০০ হেনবগা উন্নরবা মতুংদা মীফম অদুদা লৈবাক অসিগী মকোক থোংবা সাইন্স অমসুং তেক্নোলোজী ইন্সতিত্যুসনশিংগা খন্ন-নৈনখিবগী অকুপ্পা মরোল অদু প্রধান মন্ত্রী শ্রী নরেন্দ্র মোদীনা সেয়র তৌরকখ্রে৷ প্রধান মন্ত্রীনা আই.আই.এস.সি. বেঙ্গলুরু, আই.আই.তি. মুম্বাই, আই.আই.তি. চেন্নাই, আই.আই.তি. কানপুরগী মতাংদা ত্বিত তৌখ্রে৷ ত্বিতশিং অদুদা প্রধান মন্ত্রীনা অসুম্না ফোংদোকখ্রে, মমিং লৈরবা আই.আই.তি.শিং অমসুং @আই.আই.এস.সি.বেঙ্গলোরগী দাইরেক্তরশিংগা উন্নখিবা অসিদা ভারত লৈবাক অসি আর. অমসুং দি., ইন্নোবেসনগী হব অমা ওইহনবা অমসুং নহাশিংগী মরক্তা সাইন্সকী মরমদা খঙহনবা য়াওনা তোঙান তোঙানবা হিরমশিংদা ঐখোয়না খন্ন-নৈনখি৷ @আই.আই.এস.সি.বেঙ্গলোর তীমনা রোবোতিক্স, আঙ্ক/সাইন্স ওজাশিং ত্রেনিং তৌদুনা মহৈ-মশিংগী হিরমদা হোৎনবা, কোবিদ-১৯ ৱার্ককুম্বা এরিয়াশিং অসিদা মখোয়গী মরু ওইবা আর. অমসুং দি. ইন্নিসিয়েতিবশিংগী মতাংদা সেয়র তৌরকখি৷ মখোয়না অত্মনির্ভর ভারত ভিজনদা হকশেলদা কা হেনবা মীৎয়েং চংনবা হোৎনৈ৷ এল.এ.এস.ই. প্রোগ্রাম, দিজিতেল হেল্থ, অল অমসুং দাতা সাইন্সতা মাস্তরশিং তৌরকপা, নাইত্রোজেন জেনেরেতর ওক্সিজেন জেনেরেতরদা ওন্থোক্নবা , কেন্সর লাইয়েংনবা সেল থেরাপীগী তেক্নোলোজীদা @আই.আই.এস.সি.বেঙ্গলোরনা হোৎনরিবা অদুগী অকুপ্পা মরোলশিং অদু খঙলকপদা ঐহাক য়াম্না নুংঙাইবা ফাওজৈ৷ @আই.আই.এস.সি.মাদ্রাসতগী লাক্লিবা তীম অসিনা মোদুলর হোস্পিতাল, হোতস্পোত প্রেদিক্সন, মখোয়গী-দিসিপ্লিনরী রিসর্চ অমসুং প্রোগ্রামিং অমসুং দাতা সাইন্সতা মখোয়গী ওনলাইন বি.এস.সি.গুম্বা কোবিদ মিতিগেসন ইফর্তশিংগী মতাংদা ৱারি শান্নখি৷ ভারত্তা দিজিতেল কোভরেজ হেনগৎনবা মখোয়নসু হোৎনরি৷ @আই.আই.এস.সি.কানপুরনা ব্লোকচেন তেক্নোলোজীশিং, মোনিতরিং এয়র ক্বালিতী, ইলেক্ত্রোনিক ফ্যুল ইঞ্জেক্সনশিং অমসুং অহেনবা কয়া অমদা ইন্নোবেসনশিং তৌরিবা অমসুং ফ্যুচরিস্তিক রিসর্চকীদমক হব অমা ওইরকপা অসি য়াম্না চাওথোকচনিংঙাই ওই৷ স্তার্ত-অপশিংদা পীরিবা সপোর্ত, প্রোফেস্নেলশিং স্কিল হেনগৎনবা অসিনা ভারতকী য়ুভ শক্তিদা কান্নবা পীরগনি৷ মীফম অদুগী অকুপ্পা মরোলশিং মসিদা উবা ফংলগনি – https://pib.gov.in/PressReleseDetail.aspx?PRID=1733638
প্রধান মন্ত্রীনা কিন্নৌরদা চীং-নিংখাইবদা লৈখিদবশিংগীদমক অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা কিন্নৌরদা চীং-নিংখাইবদা লৈখিদবশিংগীদমক থম্মোয় শোক্না অৱাবা ফোংদোকখ্রে। ত্বীত অমদা প্রধান মন্ত্রীনা হায়খি; “কিন্নৌরদা তুজুংনিঙাই ওইরবা চীং-নিংখাইবগী থৌদোক য়াম্না নুঙাইতবা অমনি। অৱাবা তারবা পুংফম অসিদা, ঐহাক্কী ৱাখলনা পুন্সি মাংখ্রবশিংগী ইমুং-মনুংগী মনাক্তা লৈরি। অশোকশিং অথুবা মতমদা ফগৎলকপা ওইরসনু। অশোক-অপনদগী কন্নবা থবক চৎথরি অমসুং নান্থোকপা ঙমদনা লৈরিবশিংগী মতেং পাংনবা অঙম্বা থাক্তা হোৎনরি”।
ইদ অল-অদহানা লাকপদা প্রধান মন্ত্রীনা জাতিদা নুংঙাইবা ফোংদোকখ্রে

ইদ অল-অদহাগী থৌরম্না লাকপদা প্রধান মন্ত্রী শ্রী নরেন্দ্র মোদীনা জাতিদা নুংঙাইবা ফোংদোকখ্রে। প্রধান মন্ত্রীনা হায়খি, “ইদ অল-অদহাগী থৌরম্না লাকপদা ঐহাক্না য়াইফ-পাওজেল পীজরি। মসিনা ঐখোয়গী খুন্নাইদা ইংথবা অমসুং নুংঙাই য়াইফবগী স্প্রিত অদু মখা তানা লৈরগনি হায়না ঐহাক্না আশা তৌরি। ইদ মুবারক!”
মন্ত্রীমন্দলনা ভারত অমসুং ব্রাজিলগী মরক্তা ত্রেদিস্নেল সিস্তেম্স ওফ মেদিসিন এন্দ হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ব্রাজিলগী মরক্তা ত্রেদিস্নেল সিস্তেম্স ওফ মেদিসিন এন্দ হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে। কান্নবশিং: য়ানা ৱারোল অসিনা ত্রেদিস্নেল সিস্তেম্স ওফ মেদিসিনগী লমশিংদা ভারত অমসুং ব্রাজিলগী মরক্তা লৈবাক অনিগী ওইবা তেংবাং পীনবা হেঙ্গৎলগনি। মসিনা লৈবাক অনিমক্তা মখোয়গী সেয়ার্দ কলচরেল হেরিতেজ খন্থবদা চাউনা মরু ওইরগনি। য়ুমফম: ভারত অসি মেদিসিনেল ওইবা পাম্বীশিং য়াওনা ত্রেদিস্নেল মেদিসিনগী নীংথিজনা দিবেলপ তৌরবা সিস্তেমশিংগা লোয়ননা থৌজানবীরি, মদুনা গ্লোবেল হেল্থ সিনিরিওদা অকিবগী মশক ওইরবা পোতেন্সিয়েল লৈরি। ভারত অমসুং ব্রাজিলনা লৈবাক অনিগী থাক্তা লোয়ননা ব্রিক্স, বেসিক, জি-২০, জি-৪, বি.এস.এ.গুম্বা প্লুরিলেতরেল অমসুং য়ু.এন., দবল্যু.তি.ও., য়ুনেসকো অমসুং ৱার্ল্দ হেল্থ ওর্গনাইজেসন অসিগুম্বা অচৌবা মল্তিলেতরেল বোদীশিংদা য়াম্না নকশিন্নবা অমসুং মল্তি-ফ্রেসিতেদ রিলেসনশিপ সেয়র তৌরি। ব্রাজিল অসি লেতিন অমেরিকা অপুনবা অমসুং কেরিবিয়ান রিজন্দা ভারতকী খ্বাইদগী মরুওইবা ত্রেদিং পার্তনর অমনি। ভারত অমসুং ব্রাজিল অনিমক বাইওদাইবর্সিতীদা ইনাক খুল্লি। অয়ুর্বেদ, যোগ অমসুং অতোপ্পা ত্রেদিস্নেল সিস্তেমশিং ব্রাজিলদা পোপুলর ওইরি।
ওস্ত্রেলিয়াগী পার্লিয়ামেন্তনা ভারতকা ফ্রী ত্রেদ তৌবগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা ওস্ত্রেলিয়াগী পি.এম., এন্থোনী অলবানিজপু ওস্ত্রেলিয়াগী পার্লিয়ামেন্তনা ভারতকী ফ্রী ত্রেদ তৌবদা অয়াবা পীবগীদমক্তা থাগৎপা ফোংদোকখ্রে। ইকোনোমিক কোওপরেসন এন্দ ত্রেদ এগ্রীমেন্ত (ই.সি.তি.এ.)বু ভারতকী ব্যুজিনেস কম্ম্যুনিতীনা তরাম্না ওক্কনি হায়না শ্রী মোদীনা হায়রদুনা মসিনা ভারত-ওস্ত্রেলিয়াগী কম্প্রিহেন্সিব স্ত্রেতজিক পার্ত্নরশিপ্পুসু মপাঙ্গল হেনগৎহল্লগনি হায়খি। ওস্ত্রেলিয়াগী পি.এম., এন্থোনী অলবানিজকী ত্বীত অমগী পাউখুম ওইনা প্রধান মন্ত্রীনা অসুম্না ত্বীত তৌখিঃ “পি.এম. @AlboMPপু থাগৎচরি! ইন্দ-ওস ই.সি.তি.এ.গী খুদোংচাবশিংগী চঙলিবসিবু ঐখোয়গী ব্যুজিনেস কম্ম্যুনিতীনা তরাম্না ওক্কনি অমসুং মসিনা ভারত-ওস্ত্রেলিয়াগী কম্প্রিহেন্সিব স্ত্রেতজিক পার্ত্নরশিপ্পুসু মপাঙ্গল হেনগৎহল্লগনি”।
মোকামাদা প্রধানমন্ত্রীনা ইনফ্রাস্ত্রকচর প্রোজেক্তশিংগী উরেপ উয়ুং তমখ্রে, মীয়ামগী মীফমদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি বিহারগী মোকামাদা নমমি গঙ্গে প্রোগ্রামকী মখাদা সিৱেজ প্রোজেক্ত মরি; অমসুং নেস্নেল হাইৱে প্রোজেক্ত মরিগী উরেপ উয়ুং তমখ্রে । প্রোজেক্তশিং অসিগী অপুনবা অউতলে অসি লুপা কোতী ৩৭০০কী মথক্তনি । য়ামখ্রবা মীয়ামগী মীফম অমদা ৱা ঙাংলদুনা প্রধানমন্ত্রীনা হায়খি মদুদি অফাওবা শৈরেং ইবা রামধারি সিংহ দিনকরগা য়াম্না নক্নবা মফম অমদা লাকপা ফংজবসি মহাক্কী লাইবক ফবনি । মহাক্না মীপুম খুদিংমক্তা থাজবা পিখি মদুদি কেন্দ্র সরকার অমসুং রাজ্য সরকারনা বিহারগী চাওখৎনবগীদমক ওইথোকপা য়াবা পুম্নমক পাংথোক্কনি । প্রধানমন্ত্রীনা হায়খি মদুদি প্রজাগী য়াইফনবগীদমক সরকার অসিনা চোকথবা নাইদনা থবক তৌরি । ঙসি উরেপ উয়ুং তমখিবা প্রোজেক্তশিং অসিনা বিহারগী দিবলপমেন্ততা অহোংবা অমা পুরক্লগনি হায়না মহাক্না হায়খি । মহাক্না মখা তাখি মদুদি সরকার অসিনা লম্বী শেম্বগী খোংথাং হেঙ্গৎহনবদা মীৎয়েং থম্লি । নমামি গঙ্গেগা মরি লৈনবা প্রোজেক্তশিংনা গঙ্গা তুরেলবু প্রিজার্ব তৌদুনা থম্বদা মতেং ওইরগনি হায়না মহাক্না হায়খি । হন্দক্তা হৌদোকখিবা অনত্যোদয়া এক্সপ্রেসকা মরি লৈননা মহাক্না হায়খি মদুদি মসিনা বিহার, ইস্তর্ন ইন্দিয়া অমসুং লৈবাক অসিগী অতোপ্পা শরুকশিংগা শম্নহনবা হেঙ্গৎহল্লগনি । অফবা কনেক্তিবিতীনা গ্রেতর দিবলপমেন্ত পুরক্লগনি হায়বদু কন্না পনখি, প্রধানমন্ত্রীনা হায়খি মদুদি লম্বীশিং, রেলৱেশিং অমসুং ৱাতরৱেশিংদা থবক পায়খৎলি । উরেপ উয়ুং তমখিবা নেস্নেল হাইৱে প্রোজেক্ত মরি অদুগী মনুং চল্লিবা অদুদি: • লেন-৪গী এনঐচ-৩১গী অউন্তা-সিমরিয়া অমসুং লেন-৬কী গঙ্গা সেতুগী কনস্ত্রক্সন • এনঐচ-৩১গী বখতিয়ারপুর-মোকামা সেক্সনগী ৪ লেনিং • এনঐচ ১০৭গী মহেশখুন্ত-সাহর্সা-পুর্নিয়াগী ২-লেনগী কনস্ত্রক্সন • এনঐচ-৮২গী বিহারশরিফ-বার্বিঘা-মোকামা সেক্সনগী ২-লেনগী কনস্ত্রক্সন সিৱেজ প্রোজেক্ত মরি অসিগী মনুংদা বেউরদা সিৱেজ ত্রিতমেন্ত প্লান্ত, বেউরদা সেৱর নেতৱার্ককা লোয়ননা সিৱেজ সিস্তেম, করমালিচক্তা সিৱেজ ত্রিতমেন্ত প্লান্ত অমসুং সাইদপুরদা এসতিপি অমসুং সেৱর নেতৱার্ক । মসিগী প্রোজেক্তশিং অসি পুল্লপ পুল্লগা এমদিএল ১২০গী অনৌবা এসতিপি কেপাসিতী শেমগৎকনি অমসুং বেউরগীদমক হৌজিক লৈরিবা এমএলদি ২০ অদু অপগ্রেদ তৌগনি ।
প্রধান মন্ত্রীনা মালেমগী লাঞ্জাওদা ইতালিদা লান শোক্নবা য়াওখিবা ভারতকী লান্মীশিংবু নীংশিংবগী থৌরমদা য়াওখিবা সিখকী কাংলুপ অমসুং ইন্সতিত্যুসনশিংগী মীহুৎশিংগা উনখ্রে

প্রধান মন্ত্রী শ্রী নরেন্দ্র মোদীনা মালেমগী অহানবা অমদি অনিশুবা লাঞ্জাওদা ইতালিদা লান শোক্নবা য়াওখিবা ভারতকী লান্মীশিংবু নীংশিংবগী থৌরমদা য়াওখিবা সিখ সিখকী কাংলুপ অমসুং ইন্সতিত্যুসনশিংগী মীহুৎশিংগা য়াওনা তোঙান-তোঙানবা ওর্গনাইজেসনশিংগী কাংলুপকী মেম্বরশিংগা উন্নদুনা ৱারী শাখ্রে। প্রধান মন্ত্রীনা লানশিং অসিদা ভারতকী লান্মীশিংনা উৎখিবা মথৌনা-মরিংজেল অদুবু ইকাই খুম্নবা উৎখ্রে।
আয়ুশ্মান ভারতকী ক্রোর ১শুবা বেনিফিসরীগা প্রধান মন্ত্রীগা ৱারী শানখ্রে

আয়ুশ্মান ভারতকী মখাদা কান্নবা ফংলবা মীওই মশীং ক্রোর ১ হেনবদা ঙসি প্রধান মন্ত্রী নরেন্দ্র মোদীনা হরাওবা ফোংদোক্লি। পরিং নাইনা চৎথরকপা ত্বীত্তা হায়খ্রে, প্রধান মন্ত্রীনা হায়খি মসিগী কান্নবা ফংলবা মীওই মশীং ক্রোর ১ হেনবদা ভারত মচা খুদিংমক চাউথোকচবা পোকহল্ল। মহাক্না হায়খি, “চহি অনিগী মনুংদা মসিগী থবক অসিনা মীওই কয়াগী পুন্সিশিংদা অচৌবা কান্নবা অমা ফংহল্লে। কান্নবা ফংলবা মীওইশিং অমসুং মখোয়গী ইমুং-মনুংশিং ঐনা থাগৎলি। মখোয় হকচাং ফনা লৈনবা ঐনা থৌনিজরি”। মোদীনা হায়খি আয়ুশ্মান ভারতকী থবক তৌরিবা দোক্তরশিং, নর্সশিং, হকশেলগী মীওইশিং অমসুং অতোপ্পশিংগী থবকশিং মহাক্না থাগৎলি। প্রধান মন্ত্রীনা হায়খি, “মখোয়না পাংথোক্লিবা থবকশিং অসিনা মসি মালেমদা খ্বাইদগী চাউবা অনা-লায়েংগী থৌরম অমা ওইহল্লে। মসিগী থবক অসিনা মরুওইনা লায়রবশিং অমসুং তোল্লবশিং য়াওনা ভারতমচা কয়াগী থাজবা ফংলে”। আয়ুশ্মান ভারতকী খ্বাইদগী চাউবা কান্নবা অসি মসি ইরাই লাইনা ফংবা অসিনি হায়না প্রধান মন্ত্রীনা থমখি। প্রধান মন্ত্রীনা হায়খি, “মখোয়না মিং চল্লিবা মফম অদুদা খক নত্তনা ভারতকী অতৈ মফমশিংদসু বেনিফিসরীশিংনা অফবা অমসুং মমল হোংবা অনা-লায়েংগী খুদোংচাবশিং ফংগনি। মসিনা য়ুমদগী লাপ্না থবক তৌরিবশিং নৎত্রগা মখোয়গী হৌরকফম নত্তবা মফমদা মিং চল্লিবা মীওইশিংদা কান্নবা ফংহনগনি”। প্রধান মন্ত্রীনা হায়খি হৌজিক ওইরিবা ফিবম অসিনা মরম ওইদুনা মহাক্না আয়ুশ্মান ভারতকী বেনিফিসরীশিংগা উনবা ঙমদ্রে। অদুবু মহাক্না আয়ুশ্মান ভারতকী কান্নবা ফংলবা ক্রোর ১সুবা বেনিফিসরী অমা ওইরিবী মেঘালয়দগী পুজা থাপাগা তেলিফোন্দা ৱারী শানখি।
তোকিও ওলিম্পিক্স ২০২০দা নুপাগী হোকী তীমনা ব্রোঞ্জ মেদল ফংলকপদা পি.এম.না হরাওবা ফোংদোকখ্রে

প্রধান মন্ত্রী শ্রী নরেন্দ্র মোদীনা তোকিও ওলিম্পিক্স ২০২০দা নুপাগী হোকী তীমনা ব্রোঞ্জ মেদল ফংলকপদা হরাওবা ফোংদোকখ্রে। প্রধান মন্ত্রীনা মসিসু হায় মদুদি হায়রিবা থৌনা লিংজেল অসিগা লোয়ননা মখোয়না লৈবাক পুম্বগী মরুওইনা নহারোলশিংদা নিংলিবা ফংহনবা ঙম্বনি। ত্বীত অমদা প্রধান মন্ত্রীনা হায়খি; “পুৱারী ওইরে! নুমিৎ অমা ভারত মচা খুদিংদা নিংশিংদুনা লৈহৌরগনি। ঐখোয়গী নুপাগী হোকী তীমনা য়ুমদা ব্রোঞ্জ মেদল পুরকপদা হরাওবা ফোংদোকখ্রে। হায়রিবা থৌনা লিংজেল অসিগা লোয়ননা মখোয়না লৈবাক পুম্বগী মরুওইনা নহারোলশিংদা নিংলিবা ফংহনবা ঙম্বনি। ভারতনা ঐখোয়গী হোকী তীমগীদমক চাউথোকচরি।
:গুরু নানক জয়েন্তিদা প্রধান মন্ত্রীনা শ্রী গুরু নানক দেবজিদা কোক নোল্লি

গুরু নানক জয়েন্তিদা প্রধান মন্ত্রী নরেন্দ্র মোদীনা শ্রী গুরু নানক দেবজিদা কোক নোল্লি । প্রধান মন্ত্রী নরেন্দ্র মোদীনা হায়খি, শ্রী গুরু নানক দেবজিনা ঐখোয়দা অচুম্বা, অচুম্বা থবক তৌবা অমসুং মীনুংশিগী লম্বী তাকপীখি । মহাক্না খুন্নাইদগী অরানবা অমসুং থোং মান্নদবা মুথৎনবা হোৎনখি । মহাক্না লাইরিক-লাইশুগী তৌবা ঙম্বদা থাজখি । মহাক্কী মপোক নুমিৎতা ঐখোয়না কোক নোন্জরি অমসুং মহাক্কী ইথিল পীবা ৱাখল্লোনশিং অদু নিংশিংলি ।
প্রধান মন্ত্রীনা শ্রী নরসিনহভাই পতেলনা লৈখিদবদা অৱাবা ফোঙদোকখ্রে

প্রধান মন্ত্রীনা নীংতম লান্মী শ্রী নরসইনহভাই পতেলনা লৈখিদবদা অৱাবা ফোঙদোকখ্রে অমসুং নীংতম ইহৌদা মহাক্না শরুক তম্লমখিবা অদু নীংশিংখ্রে। প্রধান মন্ত্রীনা ত্বিত তৌখি : “নবসারীগী নীংতম লান্মীগী শ্রী নরসিনহভাই পতেলনা লৈখিদবদা নুংঙাইতবা পোকই। লৈবাক্কী নীংতম ইহৌদা মহাক্না শরুক তম্লমখিবা অদু মতম চুপ্পদা কাউঙমদনা লৈহৌরগনি। মহাক্কী থৱায়না শান্তি ওইনা লৈনবগীদমক থৌনিজরি অমসুং ইমুংগী অৱাবদা শরুক য়াজরি। ওম শান্তি।”
মন্ত্রীমন্দলনা ভারত অমসুং রিপব্লিক ওফ দ গম্বিয়া অনিগী মরক্তা পর্সোনেল এদমিনিস্ত্রেসন শেমজিনবা অমসুং লৈঙাক শেমগৎপগী মেমোরেম্দম ওফ আন্দরস্তেন্দিং সহি তৌনবদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা চেয়র লৌবা কেন্দ্রগী মন্ত্রীমন্দলনা ভারত সরকারগী, পর্সোনেল, পব্লিক গ্রীভেন্স অমসুং পেন্সনস মিনিস্ত্রী, এদমিনিস্ত্রেতিব রিফোর্মস অমসুং পব্লিক গ্রীভেন্সকী দিপার্তমেন্তগা রিপব্লিক ওফ দ গাম্বিয়াগী, প্রসিদেন্তকী ওফিসকী, পব্লিক সর্বিস কমিসনগা পর্সোনেল এদমিনিস্ত্রেসন শেমজিনবা অমসুং লৈঙাক শেমগৎপগী মেমোরেম্দম ওফ আন্দরস্তেন্দিং (এম.ও.য়ু.) সহি তৌনবদা অয়াবা পীখ্রে। ইম্পেক্ত : এম.ও.য়ু. অসিনা লৈবাক অনিগী পর্সোনেল এদমিনিস্ত্রেসন্দা ৱাখল তামিন্নবা অমসুং লৈঙাক অসিবু, খ্বায়দগী ফবা থৌওংশিংদা রিপ্লিকেতিং, এদাপ্তিং অমসুং ইনোবেতিংগী খুত্থাংদা হেন্না ফগৎহনগনি। শেল-থুমগী ওইবা ইমপ্লিকেসনশিং: লৈবাকশিংনা এম.ও.য়ু. অসিগী অসিদা হাপ্লিবা অসিগা মরী লৈনবা চাদিংশিং অসিগী থৌদাং লৌগনি। চাদিং অসিগী চপ চাবা শেনফম অসি এম.ও.য়ু. অসিগী থৌওংশিংগী মখা পোন্না লৌগনি। মরীক চুম্বশিং: মসিগী এম.ও.য়ু. অসিগী মখাদা কোওপরেসনগী লমশিং য়াওশিনগনি, অদুবু অকক্নবা অমদি ওইরোই: সরকারদা পর্ফোমেন্স মেনেজমেন্ত সিস্তেম ফগৎহনবা। কন্ত্রীব্যুতরী পেন্সন স্কীম হাপ্পা সরকারদা ই-রিক্রুইতমেন্ত লৈহনবা এম.ও.য়ু. অসিগী মরুওইবা পাম্দমদি লৈবাক অনি অসিগী পর্সোনেল এদমিনিস্ত্রেসন অমসুং লৈঙাক শেমগৎপদা লৈবা নাকন অনিগী মপাঙ্গল কনখৎহনবা, হায়রিবা অসিনা ভারত সরকারগী এজেন্সীশিং অমসুং রিপব্লিক ওফ দ গাম্বিয়াগী এজেন্সীগী ৱারী শান্নবা লায়থোকহনবা অসিনি। মসিগী মথক্তা গাম্বিয়ানা সরকারগী মেনেজমেন্ত সিস্তেম, কন্ত্রীব্যুতরী পেন্সন স্কীম হাপ্পা অমসুং সরকারদা ই-রিক্রুইতমেন্ত লৈহনবা অসিদা ভারতকা পুন্না তৌমিন্নবা পাম্লি। রিপব্লিক ওফ দ গাম্বিয়াগা এম.ও.য়ু. তৌনবা অসিনা লৈবাক অনিদা পর্সোনেল এদমিনিস্ত্রেসন হন্না শেম্বা অমসুং লৈঙাক শেমগৎপা হায়রিবা অসিনা লৈঙাক অসিগী সিস্তেম অসি তাকপি তম্বিদুনা, তাক্নদুনা অমসুং অমগা-অমগা ৱাখল পীনদুনা পর্সোনেল এদমিনিস্ত্রেসন অমসুং লৈঙাক শেমগৎপা অমসুং রেস্পোন্সিবনেস, একাউন্তেবিলিতী অমসুং ত্রাম্সপরেন্সী অসিদা লেগেল ফ্রেমৱার্ক পীগনি। বেকগ্রাউন্দ: ভারত সরকারনা লৈবাক শিনবা থুংনা সরকারগী থবকশিং অসি য়ৌহন্নবা পান্দম থম্লি অমসুং ‘মিনিমম গবর্নমেন্ত ৱীথ মেক্সিমম গবর্নান্স’ হায়বা পান্দম অসিদা পর্সোনেল এদমিনিস্ত্রেসন অমসুং গবর্নান্স রিফোর্মসতা মখা তানা সরকারনা হোৎননবা পান্দম থম্লি।
ভিদিও কনফরেন্সকী থোংদা স্মার্ত ইন্দিয়া হেক্কাথোন্দা মহৈরোইশিংগা লোয়ননা ৱারী শানখিবা থৌরমদা পীখিবা প্রধান মন্ত্রীগী হৌদোক ৱারোল

অনৌবা ভারত, স্মার্ত ইন্দিয়াগী ৱারেপ্পু থবক ওইনা পাংথোক্নবা পুল্লরিবা নহারোল মরূপ পুম্নমকপু থাগৎপা ফোংদোকচরি। ঐহাক্না তেক্নোলোজীগী খুত্থাংদা লেপ্পা লৈতনা ময়ামগা ৱারী শান্নরিবা অসি মসিনা অহুমলক শুবা তঞ্জানি। ২০১৭তা ঐখোয়না কেম্পেন অসি হৌদোকখিবা মতম অদুদগী মসি লেপ্পা লৈতনা চাউথোরক্লি। মরূপশিং, স্মার্ত ইন্দিয়া হেক্কাথোন অসি জাতিগী থাক্তা পাংথোকপা খ্বাইদগী চাউবা ওপন ইনোবেসন মোদেল ওইরক্লি, মফম অসিদা প্লেৎফোর্ম অমখক্তদা মশিং য়াম্লবা ইন্দস্ত্রী, এজুকেস্নেল ইন্সতিত্যুৎশিং, গবর্নমেন্ত এজেন্সীশিং, প্রোফেস্নেলশিং অমসুং মহৈরোইশিংনা অমনা অমগা পুন্দুনা থবক তৌরি। মহৈরোই লিশিং ৩০গা লোয়ননা হৌখিবা হেক্কাথোন অসি ঙসিদি শরুক য়ারিবা মীশিং লাখ ২ ফাওবা য়ৌরে। ঙসি ঐহাক্না হায়জবা ঙম্লে মদুদি ঐখোয়না হোৎনরিবা অসি চুম্লে অমদি ঐখোয় অচুম্বা মায়কৈদা মাংলোমদা চংশিল্লি। মরূপশিং, হৌজিক ফাওবদা পাংথোকখিবা হেক্কাথোন অনি অদুদা ইনোভেতিবকী ৱাখল্লোন কয়া অমা পুথোকখ্রে। হন্দক্কী অসিগী মমাংদদি শুপ্নতগী সরকারগা মরী লৈনবা, সরকারগী সংস্থানশিংগা মরী লৈনবা সমস্যাশিংবু হেক্কাথোন্দা শরুক য়াহল্লম্মি অদুবু হন্দক্তি ইন্দস্ত্রীনসু মখোয়গী প্রোব্লেমশিংবু অদোম ময়ামগী মাংদা থম্লি। মসিনা ইনোভেতর অমগী মওংদা অদোম্বু মার্কেৎতা অহেনবা শক্তম ফংবসু ঙমহল্লগনি। মরূপশিং ঐখোয়গী ইকোনোমী অসি অনৌবা ত্রেক অমদা চেল্লি। অনৌবা ভারত অমা শেমগৎনবা ঐখোয় পুম্নমক্না হোৎনরিবা অসি ইনোভেসন অমসুং স্তার্ত-অপকী মালেমদা মাংজিল থানা চংশিল্লি। গ্লোবেল ইনোভেসন ইন্দেক্সকী মতাংদা ঙসি ঐখোয় ৫৭শুবা মফমদা লৈরে, ২০১৪দা ঐখোয়গী মশিং ৮১ ওইরম্মি। হায়বদি চহী মরি অসিদা ঐখোয়না মফম ২৪ মথকলোমদা চোংখৎলে। মফম অসিদা ঐখোয় লেপথোক্তুনা লৈনীংবা ফাওদ্রি, অথুবা মতমদা ঐখোয় মকোক থোংবা ২৫গী মনুংদা য়ৌগদবনি। ঙসিদি ভারত মালেমগী অহুমশুবা অচৌবা স্তার্ত-অপ নেসন অমনি। হৌখিবা চহী ৩-৪ অসিদা স্তার্ত-অপ্স লিশিং ১৫ হেন্না শকখঙখ্রে। মসি শুপ্নতগী লৈবাক অসিগী চাউরবা শহরশিং খক্তদা নত্তনা চাউরাক্না লৈবাক অসিগী জিলা খুদিংমক্তা শন্দোক্লি। মতৌ অসুম্না লৈবাক অসিগী তেক্নোলোজী বিজিনেস ইনক্যুবেতর্স চাউরাক্না চামা য়াঙ্খৈদা স্তার্ত-অপকী মশিং চহী অহুমগী মমাং ফাওবদা ১৬০০ ওইরম্বা অদু চহী অসিদা লিশিং ৩ ফাওবা য়ৌরে। হায়বদি শরুক অনি। মরূপশিং, ইনোভেসন অমসুং স্তার্ত-অপকীদমক মসিনা পোজিতিব ওইবা ফিভম অমা ওইরক্লিবা অসিগী তুংদা কন্না হোৎনবা কয়া অমা য়াওরি। অতল ইনক্যুবেশন মিশনবুদি ময়াম পুম্নমক্না খঙবিরে। লৈবাক পুম্বগী স্কুল লিশিং ৫ হেনবদা অতল তিনকরিং লেবোরেতরীশিংনা ঙসিদি মথৌ তৌবা হৌরে, মফম অসিদা ক্লাস সিক্সকী মহৈরোইশিংনা ফ্যুচর তেক্নোলোজীগা হকথেংননা শম্নহল্লে। মরূপশিং, স্মার্ত ইন্দিয়া হেক্কাথোনবু শুপ্নতগী চহীগী ওইবা এক্তিবিতী অমগুম য়েংবগী মহুত্তা লেপ্পা নায়দবা থৌওং অমগুম্না য়েংবা তাই। ইন্দস্ত্রী অমা হেক্তা নত্ত্রগা দিপার্তমেন্ত অমা হেক্তনা মখোয়গী সমস্যাশিং পোস্ত তৌবা ঙম্নবা, মদুদা মনা লাওথোকপা ঙম্নবা মসি চহী চুপ্পা পাংথোক্কদবনি। ঐহাক্না অদোম ময়াম পুম্নমক্কী মফমদা, লৈবাক অসিগী নহারোল মরূপ অমমমগী মফমদা মপুং ফানা থাজবা থম্লি। অদোম ময়াম পুম্নমক অনৌবা ভারতকী অনৌবা থাজবগী য়ুমফম্নি।
পি.এম.না ইজরেলগী প্রধান মন্ত্রী হিস এক্সেল্লেন্সী বেঞ্জামিন নেতনয়াহুগা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি তেলিফোন্দা হিস এক্সেল্লেন্সী বেঞ্জামিন নেতনয়াহু, ইজরেলগী প্রধান মন্ত্রীগা ৱারী শাখ্রে। প্রধান মন্ত্রীনা জনুৱারী ২৯, ২০২১দা নই দিল্লীদা লৈবা ইসরেল এম্বেসীগী মনাক্তা থোকখিবা তেরর এতেক অদু অকনবা মওংদা য়ানিংদবা ফোঙদোকখ্রে। মহাক্না প্রধান মন্ত্রী নেতনয়াহুদা ভারতনা ইজরেলী দিপ্লোমেৎশিং অমসুং মফমশিং খুদোংথিহনদবা অমসুং ঙাকশেল পীবা হায়বা অসি খ্বাইদগী হেন্না মরু ওইনা লৌউ অমদি মদু পাঙথোকখ্রিবা মীওইশিং অদু খঙদোক্নবা অমসুং মরালগী চৈরাক পীনবা অরৈবা রিসোর্স পুম্নমক শিজিন্নরি হায়না ফোঙদোকখ্রে। হিরম অসিদা ভারত অমসুং ইজরেলীগী ঙাকশেলগী এজেন্সীশিংদা পুন্না থবক তৌমিন্নবা অসিদা লুচিংবা অনিনা অপেনবা ফোঙদোকখ্রে। লুচিংবা অনিনা অমনা অমদা মখোয় মশাগী লৈবাকশিংদা কোবিদ-১৯ লাইচৎকী মআয়োক্তা লান্থেংনবদা খুমাং চাউশিনখিবশিংগী মতাংদা পাউদম্নখ্রে অমসুং মখোয়না লম অসিদা মখা তানা চুংশিন্ননবা ওইথোকপা য়াবশিং অদুসু খন্নখ্রে।
প্রধান মন্ত্রীনা রাষ্ট্রীয় গ্রাম স্বরাজ অভিয়ান হৌদোকখ্রে; ত্রাইবেলশিংগী অপুনবা চাউখৎ-থৌরাংগীদমক রোদ মেপ অমা মায়খুম হাংদোকখ্রে

মধ্য প্রদেশকী মন্দলাদা পাংথোকপা মীয়ামগী মীফম অমদা ঙসি প্রধান মন্ত্রী শ্রী নরেন্দ্র মোদীনা রাষ্ট্রীয় গ্রাম স্বরাজ অভিয়ান হৌদোকখ্রে। মথংগী চহি মঙাগী ওইবা ত্রাইবেলশিংগী অপুনবা চাউখৎ-থৌরাংগীদমক রোদ মেপ অমা মহাক্না মায়খুম হাংদোকখ্রে। মন্দলা জিলাগী মনেরীদা মহাক্না ইন্দিয়ন ওইল কোওপরেসনগী এল পি জি বোতলিং প্লান্ত অমা উরেপ উয়ুং তমখ্রে। মহাক্না লোকেল গবর্নমেন্ত দাইরেক্তোরী অমসু হৌদোকখ্রে। মৈখু চেন্দবা চাকখুম চাদা চাম্মা, মিসন ইন্দ্রধনুশকী মখাদা চাদা চাম্মা তিকা থাবা অমসুং সৌভাগ্য স্কিমগী মখাদা চাদা চাম্মা মৈ ফংহল্লিবা খুঙ্গংশিংগী সর্পঞ্চশিংবু প্রধান মন্ত্রীনা তরাম্না ওকখি। মধ্য প্রদেশকী মন্দলাদা লৈবাক্কী মফম কয়াদগী লাক্লিবা পঞ্চয়াতী রাজগী মীহুৎশিংগী মফমদা ৱা ঙাংলদুনা প্রধান মন্ত্রীনা মহাত্মা গান্ধীগী গ্রামোদয়দগী রাষ্ট্রোদয় অমসুং গ্রাম স্বরাজ অদু নৌহৌনা নীংশিংখি। লৈবাক অসিগী পঞ্চায়তী রাজ নুমীৎকী তঞ্জা অসিদা মধ্য প্রদেশতা লাকপা ফংজবা অসিদা নুংঙাইবা ফাওই হায়না মহাক্না হায়খি। মহাত্মা গান্ধীনা মতম পুম্নমক্তা খুঙ্গংশিংগী মরুওইবা অদুদা অকনবা ৱাফমশিং থম্বীরম্মি অমদি ‘গ্রাম স্বরাজকী’ মরমদা ঙাংবীরম্মি হায়না মহাক্না মখা তাখি। খুঙ্গংগী চাউখৎ-থৌরাংগী ৱাফম লাকপা মতমদা বজেৎ অসি মরু ওইরকই হায়না প্রধান মন্ত্রীনা ফোংদোকখি। অদুবু, হৌখিবা চহি খরা অসিদা মসিগা মরি লৈননা অহোংবা খরা লাক্লে হায়না মহাক্না মখা তাখি। মহাক্না মীয়ামদা মখোয়গী অঙাংশিংগী মহৈ মশিং তম্বদা মীৎয়েং থম্নবা অকনবা ৱাফম থমখি। মখোয়গী অঙাংশিংগী তুংগীদমক মসি তৌদবা য়াদবনি হায়না মহাক্না মখা তাখি। প্রধান মন্ত্রীনা লৌউ-শিংউগী লমদা সেল্ফ-রিলাইন্সকী মায়কৈদা হোৎননবা অকনবা ৱাফম থমখি। পঞ্চায়ৎকী মীহুৎশিংনা ঈশিং য়োকশিনবদা পুক্নীং চংনবা অমদি ইরিক খুদিংমক য়োক্তুনা থম্নবা তকশিনখি। শ্রী নরেন্দ্র মোদীনা হুন্দোক্লবা ফৎত-হাওদিবু ইনর্জীদা ওন্থোকপদা নত্তনা ফাইনান্সিয়েল ইনক্লুজনগীদমক জন ধন য়োজনা; ত্রাইবেল কম্যুনিতীশিংদা শক্তি শিন্ননবগীদমক বন ধন য়োজনা; অমসুং লৌমীশিংগী অহেনবা সেল্ফ-রিলাইন্সকীদমক গোবর-ধন য়োজনাগী মরুওইবা অদু পনখি। কেন্দ্র সরকারনা পায়খৎলিবা অনৌবা খোংথাংশিং অসিনা নুপীগী ঙাক-শেলদা মখা তানা কান্নবা ফংহল্লগনি হায়নসু প্রধান মন্ত্রীনা হায়খি।
পি.এম.না ভুপেন্দ্র পতেলবু গুজরাতকী সি.এম. ওইনা ৱাশক লৌবদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী ভুপেন্দ্র পতেলবু গুজরাতকী মুখ্য মন্ত্রী ওইনা ৱাশক লৌবদা হরাওবা ফোংদোকখ্রে। মহাক্না বিজয় রুপানী জীবুশু থাগৎপা ফোংদোকখি, মহাক্না চহি মঙা সি.এম. ওইনা থবক পুবিরম্বা মতমদা বিজয় রুপানীনা মীয়ামগী চান্ন-চুনবা থবক কয়া অমা পায়খৎপিরম্মী। মহাক্না চোকথবা নাইদনা সমাজগী মফম কয়াদা থবক তৌবিরম্মী। ত্বীতকী পরিং অমদা, প্রধান মন্ত্রীনা হায়খি; “ভুপেন্দ্র ভাইনা গুজরাতকী সি.এম. ওইনা ৱাশক লৌবদা হরাওবা ফোংদোকচরি। ঐহাক্না চহি কয়াগী মমাংদগী মহাকপু অমসুং বি.জে.পি. ওর্গানাইজেসনগী ওইগেরা নত্ত্রগা সিবিক এদমিনিস্ত্রেসন্দা ওইগেরা অমসুং কম্ম্যুনিতীগী থবক্তা ওইগেরা মহাক্কী তমজনিঙাই ওইরবা থবকশিংবু খঙজরি। গুজরাতকী চাউখৎ লম্বীদা মহাক্কী থৌদাং চাউনা লৈ। @Bhupendrapbjp। মহাক্না চহি মঙা সি.এম. ওইনা থবক পুবিরম্বা মতমদা বিজয় রুপানীনা মীয়ামগী চান্ন-চুনবা থবক কয়া অমা পায়খৎপিরম্মী। মহাক্না চোকথবা নাইদনা সমাজগী মফম কয়াদা থবক তৌবিরম্মী। মহাক্না মতুংদসু মীয়ামগী ওইবা থবকশিংদা থৌদাং কয়া অমা য়াগনি হায়না ঐহাক্না থাজৈ। @vijayrupanibjp”
প্রধানমন্ত্রীনা শক্নাইরবা পর্সোনেলিতীশিং অমসুং গ্রুপশিংবু স্বচতা হি সেবাগী মায়কৈদা কন্ত্রিব্যুত তৌবদা থাগৎখ্রে

প্রধানমন্ত্রী শ্রী নরেন্দ্র মোদীনা শক্নাইরবা পর্সোনেলিতীশিং অমসুং গ্রুপশিংবু স্বচতা হি সেবাগী মায়কৈদা কন্ত্রিব্যুত তৌবদা থাগৎখ্রে । লৈবাক শিনবা থুংনা চৎথরিবা সেনিতেসন কেম্পেন স্বচতা হি সেবা অসি সেপ্তেম্বর ১৫দগী হৌখিবনি অমসুং ঙসি, ওক্তোবর তাং ২ গান্ধি জয়েন্তি নুমীৎতা লোইশিনবনি, মশিনা স্বচ ভারত দিবসশু পাংথোক্লি । ত্বিতরদা থাদোরকপা ৱারোলদা প্রধানমন্ত্রীনা এসঐচ অনুপমখের, এসঐচ মোহনলাল, শ্রীমতী চন্দ্র কোছার, ইন্দিয়া তুদে গ্রুপ, ইন্দিয়া তিভি ন্যুজ, সদগুরু জাগগী বসুদেব, ইন্দিয়ান ক্রিকেত তিম, এসঐচ রজীব চন্দ্রশেখর, দেতোল ইন্দিয়া অমসুং এনদিতিভিবু স্বচ ভারত মীসনগী মায়কৈদা হোৎনরিবা অদুগীদমক থাগৎপা ফোংদোকখি । প্রধানমন্ত্রীনা ত্বিত তৌরকখি । “কম্মেন্দেবল গেসচর অনুপমজী । শক্নাইরবা কলাকার @মোহনলালনা য়াম্না ফজনা হোৎনবিরিবা @সিকেফোরক্লিনইন্দিয়ানা পিরিবা মরুওইবা পাওজেল, মখোয়না @আইসিআইসিআইবেঙ্ক ফেমিলীগা লোয়ননা স্বচ ভারত মিসনদা পাক চাওনা শরুক য়ারিবা । স্বচতাদা মখা তাবা এৱারনেসকী প্রোএক্তিব ওইবা খোংথাংশিংগীদমক @ইন্দিয়া তুদে ফেমিলীবু ঐহাক্না থাগৎলি । #সফাইগিরী এৱার্দী পুম্নমকপু থাগৎপা ফোংদোকচরি । @ইন্দিয়াতিভিন্যুজনা অঙকপা ইনিসিয়েতিব । মসিনা লৈবাক শিনবা থুংনা মখা তানা লু নানবগী পাওজেল শন্দোক্লগনি । ঐহাক্না @সদগুরুজেভি অমসুং ইশা ফাউন্দেসনগী তিমবু ঐখোয়গী তুরেলশিং লু নান্না থমন্বা এৱারনেস পাংথোকপদা মখোয়গী ফিদম্নিঙায় ওইরবা হোৎনবা অদুগীদমক থাগৎচরি । ভারতপু লু নান্না থম্বদা ইন্দিয়ান ক্রিকেত তিমগী পাওজেল অদু থাগৎনিঙাইনি । রাজীবজীনা ফজনা হোৎনবিরি । খোংথা অদুগীদমক ঐহাক্না @দেতোলইন্দিয়া অমসুং @এনদিতিভিবু থাগৎচরি । মসিগী তাইমলাইন অসিনা ক্লিনলিনেসতা কয়া অমা পুক্নিং থৌগৎনিঙাই ওইহল্লগনি । https://twitter.com/swachhindia.”
মন্ত্রীমন্দলনা এসইবিআই অমসুং এফএসসিগী মরক্তা এমওয়ু এপ্রুব তৌখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ম্যুচেল কোওপরেসন অমসুং তেক্নিকেল এসিস্তেন্সকীদমক সেক্যুরিতীজ এণ্ড একচেঞ্জ বোর্দ ওফ ইন্দিয়া (এসইবিআই) অমসুং ফাইনান্সিয়েল সর্বিসেস কমিসন (এফএসসি) গিব্রেলতরগী মরক্তা মেমোরেন্দম ওফ অন্দর্সতেন্দিং (এমওয়ু) অমা খুৎয়েক পিননবা মসিগী ওইবা অয়াবা পিখ্রে । এমওয়ু অসিনা রেগুলেতর অনি অসিগী মরক্তা ইকোনোমিক লিঙ্কস অমসুং কোওপরেসনগী দিবলপমেন্ত মখা তানা প্রমোত তৌরগনি অমসুং লৈবাক অনি অসিদা সেক্যুরিতী মার্কেতশিংগী ইফেক্তিব দিবলপমেন্ত অমগীদমক কন্দিসনশিং শেমগৎনবা পান্দম থম্লি । মসিনা সিগনেতরিজ অনিগী মরক্তা ইনফোর্মেসন সেয়ারিং ফ্রেমৱার্ক অদু হেন্না মপাঙ্গল কনখৎহন্নবা মায়কৈদা কন্ত্রীব্যুতশু তৌগনি ।
প্রধান মন্ত্রীনা নীদর্লেন্দগী মহারানী মেক্সিমাগা উনখ্রে

প্রধান মন্ত্রী শ্রী নরেন্দ্র মোদীনা ঙসি নীদর্লেন্দ লৈবাক্কী মহারানী মেক্সিমাগা উনখ্রে। য়ু এন সেক্রেতরী জেনরেলগী স্পিসিয়েল এদভোকেৎ ওইনা মহারানী মেক্সিমা ভারত্তা লাকপনি। প্রধান মন্ত্রী মোদী অমসুং মহারানী মেক্সিমানা জন ধন য়োজনা, প্রধান মন্ত্রী জীবন জ্যোতি বীমা য়োজনা, প্রধান মন্ত্রী সুরক্সা বীমা য়োজনা অমসুং অতল পেন্সন য়োজনা অসিনচীংবা ভারত্তা ফাইনান্সিয়েল ইনক্লুজন হেঙ্গৎহন্নবগীদমক্তা ভারত সরকারনা পায়খৎলিবা তোঙান তোঙানবা ইনিসিয়েতিবশিংদা খন্ন-নৈনখি। লুচীংবা অনিনা গ্লোবেল দিবেলপমেন্ত ফাইনান্সকী মরমদসু খন্ন-নৈনখি। ইন্দিয়ন তেক্নিকেল এন্দ ইকোনোমিক কোওপরেসন (আই তি ই সি) স্কিমগী থোংদা মায়কৈ অসোমদা ভারতনা হোৎনরিবশিং অদুদা মহারানী মেক্সিমানা থাগৎপা ফোংদোকখি।
অন্তর্জাতিগী ঙমখৈগা থংনবা লমদমশিংদা লৈরিবা জম্মু অমসুং কশ্মীরগী মীয়ামদা অৱা অনা কোকপা

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা “দি জম্মু এন্দ কশ্মীর রিজার্বেসন (এমেন্দমেন্ত) বিল, ২০১৯”দা অয়াবা পীখ্রে। বিল অসি হন্দক পাংথোক্কদৌরিবা পর্লিয়ামেন্তকী মীফমদা পর্লিয়ামেন্তকী হাউস অনিমক্তা পুথোক্লগনি। মন্ত্রীমন্দলগী ৱারেপ অসিনা প্রধান মন্ত্রী মোদীগী সবকা সাথ, সবকা বিকাস অমসুং সবকা বিশ্বাসতা মিৎয়েং থমলিবা মীয়ামগী সরকার অমগী মমি তারি। কান্নবশিং: খোংথাং অসিনা জম্মু অমসুং কশ্মীরগী অন্তর্জাতিগী ঙমখৈগা থংননা লৈরিবা মীয়াম্না মতম কয়াগী মমাংদগী থেংনদুনা লাক্লবা অৱাবশিং কোকপা ঙম্লগনি। হৌজিক্তি মখোয়না দাইরেক্ত রিক্রুইৎমেন্ত, প্রমোসন অমসুং তোঙান তোঙানবা প্রোফেস্নেল কোর্সশিংদা মিং চনবদা রিজার্বেসনগী তেংবাং ফংবা ঙম্লগনি। থবক্তা ওন্থোকপা: বিল অসিনা জম্মু এন্দ কশ্মীর রিজার্বেসন এক্ত, ২০০৪ এমেন্দ তৌদুনা “দি জম্মু এন্দ কশ্মীর রিজার্বেসন (এমেন্দমেন্ত) ওর্দিনান্স, ২০১৯” অসি মহুৎ শিন্দোক্লগনি অমসুং অন্তর্জাতিগী ঙমখৈগা থংননা লৈরিবা মীয়াম্বু একচুয়েল লাইন ওফ কন্ত্রোল (এ.এল.ও.সি.)গী লমদমদা লৈরিবা মীওইশিংগুম্না রিজার্বেসনগী মনুংদা পুরক্লগনি। য়ুম্ফম: অন্তর্জাতিগী ঙমখৈগা থংননা লৈরিবা জম্মু অমসুং কশ্মীরগী মীয়াম্বু জম্মু এন্দ কশ্মীর রিজার্বেসন এক্ত, ২০০৪ অমসুং রুল্স, ২০০৫কী মনুং চলহন্দে। মসিদা একচুয়েল লাইন ওফ কন্ত্রোলগা থংনবা লমদমশিংদা খুন্দারিবশিং য়াওনা তোঙান তোঙানবা কেতাগোরীশিংদা দাইরেক্ত রিক্রুইৎমেন্ত, প্রমোসন অমসুং তোঙান তোঙানবা প্রোফেস্নেল কোর্সশিংদা মিং চনবদা রিজার্বেসনগী তেংবাং পীরি। মরম অদুনা মখোয়না মতম কয়াদগী মসিগী কান্নবশিং ফংবা ঙমদনা লৈরক্লি। মখা তানা চত্থরিবা ক্রোস বোর্দর তেন্সন্না মরম ওইদুনা অন্তর্জাতিগী ঙমখৈদা লৈরিবা মীওইশিংনা শেল-থুমগী ফিভম ফত্তবা অমসুং মহৈ-মশিংদা শোত্থনা লৈরি। ঙমখৈ ৱাংমদগী সেল কাপশিল্লকপনা মফম অসিদা খুন্দারিবশিংনা য়াম্না তোইনা শাফগদবা মফমশিংদা মফম হোংলি অমদি মতম শাংনা এজুকেসনগী ইন্সতিত্যুৎশিং থিংদুনা থম্বনা মখোয়গী মহৈ-মশিং তম্বদা অপনবা পীরি। মরম অদুনা একচুয়েল লাইন ওফ কন্ত্রোল (এ.এল.ও.সি.)গী লমদমদা লৈরিবা মীওইশিংগুম্না রিজার্বেসনগী কান্নবশিং অসি অন্তর্জাতিগী ঙমখৈগা থংনবা লমদমশিংদা খুন্দারিবা মীওইশিংদা ফংহনবা অসি মতিক চাই। রাস্ত্রপতি শাসনগী মনুংদা স্তেত এসেমব্লিগী শক্তি অসি পর্লিয়ামেন্তকী খুত্তা লৈরি মরম অদুনা জম্মু এন্দ কশ্মীর রিজার্বেসন (এমেন্দমেন্ত) ওর্দিনান্স, ২০১৯ অসি পর্লিয়ামেন্তকী হাউস অনিমক্তা পুথোক্কদৌরিবা বিল অসিনা মহুৎ শিন্দোক্নবা ৱারেপ লৌরে।